หมาล่าท่าง

หมาล่าท่าง () เป็นอาหารริมทางที่พบได้ทั่วไปในประเทศจีน มีต้นกำเนิดในมณฑลเสฉวน แต่ที่พบได้ทั่วไปนั้นมีความแตกต่างไปจากแบบเสฉวนดั้งเดิม โดยในเสฉวนเดิมจะคล้ายกับอาหารที่เรียกว่าหม้อไฟในภาคเหนือของจีนมากกว่า

 ต้นกำเนิด 
กล่าวกันว่าถิ่นกำเนิดของหมาล่าท่างอยู่ที่บริเวณลุ่มแม่น้ำแยงซี ในบริเวณมณฑลเสฉวน การเดินเรือเป็นอุตสาหกรรมที่สำคัญในจีนโบราณ และมีผู้คนจำนวนมากทำมาหากินด้วยการเป็นลูกเรือ การทำงานในสภาพอากาศชื้นและมีหมอกทำให้คนงานไม่สบาย ดังนั้นเมื่อท้องหิว พวกเขาจึงตุ๋นสมุนไพรในหม้อและใส่พริกไทยเสฉวนและขิงลงในซุปเพื่อป้องกันความชื้น ผู้ประกอบการร้านอาหารได้มองเห็นโอกาสทางธุรกิจในอาหารจานใหม่นี้ และไม่นานก็แพร่หลายไปทั่วประเทศจีน

แตกต่างจากอาหารหม้อไฟทั่วไปตามร้านที่ปรุงตามสั่งและรับประทานบนโต๊ะ หมาล่าท่างมีต้นกำเนิดมาจากอาหารตามร้านค้าแผงลอยที่ทำในหม้อขนาดใหญ่ ลูกค้าในร้านสามารถเลือกสิ่งที่ต้องการกินได้อย่างรวดเร็ว จะกินที่ร้านหรือซื้อกลับบ้านก็ได้

 อ้างอิง 

หมวดหมู่:อาหารข้างถนน
หมวดหมู่:อาหารหม้อไฟ
หมวดหมู่:อาหารจีน